Mangaldai: बर' थुनलाइ आफादनि फैगो बोसोराव जानो गोनां बोसोरारि जथुम्मा (Annual Session) खौ लानानै लाहार फाहार खालामनाय नुनो मोननाय जादों। बे थांखियै मैया अदेबानि बुधबार खालि उदालगुरि जिलानि सिङाव थानाय खैराबारिनि खाथिसिननि जारिमिनारि तिम्रेश्वरी मन्दिरनि माजर चुबा गामिनि फैलाव माय फोथाराव सानथामनि रंगिना संगिना हाबाफारिनि थाखाय मिरु बर' थुनलाइ आफाद (Boro Sahitya Sabha) नि बिबानगिरिजों लोगोसे 2000 निबो गोबां गामियारि राज्यो-राजा ज' जाफैनायाव गाहाइ खुन्थिया गायसननाय जायो। जेराव बर' थुनलाइ आफादनि खुंगा 59 थि बोसोरारि जथुम्मानि बै हाबाफारियाव बि एस एस नि अफिस बियेरारफोरजों लोगोसे गुबुन गुबुन आफादनिबो मावथि सोद्रोमा मोना बाहागो लाफैयो।